Sărbătoare 30 martie 2024. Cine a fost Sfântul Cuvios Ioan Scărarul
Sâmbătă, 30 martie 2024, românii îl prăznuiesc pe Sfântul Cuvios Ioan Scărarul, sfânt cu care, în general, românii sunt mai puţin familiarizaţi.
- Sfântul Cuvios Ioan Scărarul este prăznuit pe 30 martie.
Sfântul Cuvios Ioan Scărarul a trăit între 578 şi 649, intrând în cinul monahal încă de la vârsta de 16 ani.
Conform crestinortodox.ro, Sfântul Cuvios Ioan Scărarul l-a avut ca povăţuitor pe Cuviosul Macarie, timp de 19 ani, iar după moartea acestuia s-a retras într-o peşteră în care a dus o viaţă aspră timp de 40 de ani.
Sfântul Cuvios Ioan Scărarul a fost egumen al mănăstirii din Muntele Sinai şi a scris "Scara", carte care ne descrie viaţa duhovnicească sub forma unei scări cu 30 de trepte care ne duce spre Dumnezeu.
Sursa amintită precizează că "Scara" a fost tradusă inclusiv în limba română de părintele Dumitru Stăniloae. Sfântul Cuvios Ioan Scărarul mai este cunoscut drept Ioan Scolasticul sau chiar Ioan Sinaitul, deoarece a fost egumen la Mănăstirea Sinai.